Eigil Nansen

Eigil Nansen (1931–2017)Han tente OL-ilden i 1952 - og feires som en konge i Sibir, Dagbladet, 1. mars 2017. Lest 1. mars 2017. var en norsk arkitekt og menneskerettighetsforkjemper.

 Liv og virke 
Eigil Nansen var sønn av Odd Nansen og Kari Hirch. Han ble født året etter at farfaren, Fridtjof Nansen, gikk bort. 

Nansen var gift med danske Lone Bastholm (f. 1934) fra 1965 til 1969. Lone Bastholm (1934 -), Dansk Kvindebiografisk Leksikon.

Nansen arbeidet særlig for flyktninger og statsløse. Han medvirket til etableringen av NOAS og dannet i samarbeid med Annette Thommessen  aksjonskomiteen «En båt for Vietnam», som engasjerte seg for de vietnamesiske båtflyktningene.Ingrid A. Thommessen, Vigdis Vevstad, Ann-Magrit Austenå: Eigil Nansen (nekrolog), ''Aftenposten' 14. mars 2017. Nansen var også delaktig i humanitære prosjekter i Russland og Armenia.Anne Ellingsen: Nekrolog: Eigil Nansen, Aftenposten 9. mars 2017. Han var formann i Nansenkomiteen.

For sitt flyktningearbeid ble han i 1991 tildelt Leo Eitinger-prisen, en menneskerettighetspris som deles ut av Universitetet i Oslo. 

Som arkitekt tegnet Nansen, søsteren Siri Jemtland og faren Odd blant annet hovedflyplassen på Fornebu.

Under åpningsseremonien for Vinter-OL 1952  ble Nansen den første nordmann som tente den olympiske ild.

 Se også 
 Liste over personer som har tent den olympiske ild

 Referanser 

 Eksterne lenker 
 Bilde av Eigil Nansen på vei med den olympiske ilden i 1952
 Bilde av Eigil Nansen idet han tenner OL-ilden i 1952

Kategori:Norske arkitekter
Kategori:Nansen (slekt)